**First Time** (בעברית: **פעם ראשונה**) הוא סינגל של המפיק המוזיקלי הישראלי עופר ניסים, שהוקלט על ידי הזמרת-יוצרת הישראלית מאיה סימנטוב, מתוך אלבום הבכורה המשותף שלהם, *First Time* ‏(2005). הוא יצא לאור ביוני 2005, על ידי חברות התקליטים סטאר-69 ו-IMP רקורדס, כסינגל הרביעי מתוך האלבום. את "First Time" כתבה סימנטוב לבדה, בדומה לשירים נוספים מהאלבום וזאת, בנוסף לכך שהוא הופק על ידי ניסים. מילות השיר עוסקות בתשוקה ואהבה עזה, החל מ"הפעם הראשונה" (כשם השיר).

"First Time" יצא לאור לאחר יציאתם של "That's the Way I Like It",‏ "The Whole World" ו-"Searching" כסינגלים. הוא זכה להצלחה בין-לאומית והפך לאחד מהשירים הישראליים הראשונים בהיסטוריית מצעדי הבילבורד שהצליח להיכנס לעשירייה הפותחת במצעד שירי הדאנס קלאב. בנוסף לכך, דורג במקום ה-20 במצעד שירי הדאנס המסחריים, כמו גם במקום ה-17 במצעד הסינגלים הספרדי. במצעד כל הזמנים של ספרד דורג השיר במקום ה-3,975 עם 84 נקודות בסך הכול.

האודיו של "First Time" שפורסם בשנת 2011, הפך באותה העת לאחד מהסרטונים הישראליים הנצפים ביותר ביוטיוב, עם למעלה מ-15 מיליון צפיות.

רקע וכתיבה
----------

השיר נכתב על ידי מאיה סימנטוב והופק על ידי עופר ניסים בדומה לשאר שירי *First Time*. בשנת 2002 יצא סינגל הבכורה של ניסים וסימנטוב, "That's the Way I Like It", שזכה להצלחה נאה ברחבי העולם. שירם הבא, "The Whole World" ("כל העולם"), זכה להצלחה בישראל והוצג כמועמד ב"הפינה לשיפוטכם" של רשת ג' ודורג בשיאו במקום ה-18. בשנת 2004 הוציאו השניים את "Searching" שדורג במקום ה-43 במצעד שירי הדאנס קלאב ומיד לאחר מכן, הוחלט שיוציאו את "First Time" כסינגל רשמי. השיר הופץ כמקסי סינגל על גבי תקליטור בשנת 2005 ברחבי העולם. הגרסה כללה את המיקס המקורי, כמו גם חמישה רמיקסים שונים שנוצרו בידי די ג'יים ומפיקים מוזיקליים שונים.

ב-30 בדצמבר 2005 הופץ "First Time" כמקסי סינגל על גבי תקליטור בארצות הברית במטרה לעזור בקידום המסחרי של האלבום במדינה. בניגוד להפצתו הקודמת, התווספה אליו הרצועה, "On My Own", שהופצה כסינגל בשנת 2006; בהמשך לכך, הופץ בפורמט CD-R במדינה. ב-10 בפברואר 2006 הופץ מחדש בארצות הברית כמקסי סינגל על גבי תקליט 12 אינץ' בפורמט 33⅓ RPM. ב-3 במאי באותה השנה, הופץ "First Time" על גבי תקליט 12 אינץ' בספרד גם כן, דבר שעזר בקידום המסחרי שלו במדינה.

גרסה במהדורה מוגבלת בשם "First Time 2006 (When I'm with You)" הופצה בישראל בשנת 2006. גרסה נוספת הופצה בצרפת בשנת 2007.

הצלחה מסחרית
------------

"First Time" הפך לאחד מהשירים הישראליים המצליחים ביותר בכל הזמנים במצעדי הבילבורד, כאשר הופיע לראשונה ב-8 ביוני 2005 במקום ה-43 במצעד שירי הדאנס קלאב. לאחר השמעות רבות בתחנות הדאנס ומועדוני הלילה בארצות הברית, הוא עלה למקום ה-36. הפופולריות של "First Time" גברה כאשר בשבוע שלאחר מכן, 20 באוגוסט, עלה למקום ה-28. עם זאת, בשבוע שלאחר מכן טיפס שני מקומות בלבד. במצעד שפורסם ב-3 בספטמבר, הצליח להיכנס ל-20 העליונים והיה לאחד מהשירים הישראליים הראשונים בהיסטוריה שהצליחו לעשות זאת. לבסוף, ב-17 בספטמבר הצליח "First Time" להיכנס לעשירייה הפותחת במצעד ובסך הכול שהה בו במשך 12 שבועות.

במצעד שירי הדאנס המסחריים של בילבורד, דורג השיר בשיאו במקום ה-20. מחוץ לארצות הברית, זכה "First Time" להצלחה בספרד; הוא דורג בשיאו במקום ה-17 במצעד הסינגלים הרשמי של המדינה, והפך לאחד מהשירים הישראליים באותה העת שהצליחו לעשות זאת. הצלחתו התבטאה לטווח הארוך, כאשר נכלל ברשימת השירים המצליחים ביותר בכל הזמנים בספרד, המורכבת מניקוד של כל השירים לפי מיקומי השיא שלהם במצעד השבועי של המדינה ("First Time" דורג במקום ה-3,975 במצעד כל הזמנים של המדינה). ביוטיוב זכה האודיו של השיר להצלחה רבה, כאשר צבר למעלה מ-15 מיליון צפיות והפך לאחד מהסרטונים הישראליים הנצפים ביותר ביוטיוב בשנת 2011.

בספוטיפיי זכה "First Time" להצלחה רבה גם כן, כאשר הצליח להפוך לאחד מהשירים הישראליים הראשונים שחצו את רף 10 מיליון ההשמעות בפלטפורמה.

וידאו קליפ
----------

ל-"First Time" לא צולם וידאו קליפ רשמי, אך האודיו שלו הועלה ליוטיוב בשנת 2011; הוא זכה להצלחה כאשר צבר למעלה מ-13 מיליון צפיות והפך לאחד מהסרטונים הישראליים הנצפים ביותר ביוטיוב בשנת 2011. האודיו מציג את עטיפתו של האלבום, *First Time*. גרסת 128BPM שהועלה ליוטיוב בדצמבר 2015 הצליחה לצבור למעלה ממיליון צפיות בסך הכול. במרוצת השנים, הועלו מספר סרטונים של "First Time" הכוללים גרסאות שונות שלו; במצטבר, עומד מונה הצפיות שלהם על כמה מיליוני צפיות. האמן המוזיקלי Akiia הוציא גרסת רמיקס מיוחדת ל-"First Time" שהועלתה ליוטיוב ב-11 בפברואר 2022 וזכתה להצלחה נאה כאשר צברה כמה מאות אלפי צפיות.

מיקומי שיא
----------

| 
‏‏‏  **מצעדים ודירוגים (2005–2006)** |
| --- |
| מדינה | מצעד | מיקום שיא |
|  ארצות הברית | בילבורד הוט 100 | – |
| מצעד שירי הדאנס קלאב | 10 |
| מצעד שירי הדאנס המסחריים | 20 |
|  ספרד | PROMUSICAE | 17 |

| 
‏‏‏  **מצעדי כל הזמנים** |
| --- |
| מדינה | מצעד | מיקום שיא |
|  ספרד | PROMUSICAE | 3,975 |

היסטוריית יציאות לאור
---------------------

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | יוני 2005 | תקליט 12 אינץ' • תקליטור | סטאר-69 • IMP |  |
| ארצות הברית | 30 בדצמבר 2005 | מקסי סינגל | סטאר-69 |  |
| 2005 | CD-R | ויניל לייף |  |
| 10 בפברואר 2006 | מקסי סינגל • תקליט 12 אינץ' | סטאר-69 |  |
| ספרד | 3 במאי 2006 | תקליט 12 אינץ' | האוס וורקס |  |
| ישראל | 2006 | תקליטור | עופר ניסים – XXX |  |
| צרפת | 2007 | תקליט 12 אינץ' | האפי |  |

קישורים חיצוניים
----------------

* סרטון השיר "First Time" באתר יוטיוב

הערות שוליים
------------

1. 1 2 3 4  *Offer Nissim - עופר ניסים (Ft. Maya Simantov) – First Time*, נבדק ב-2022-06-20
2. 1 2 3 4 5  *Offer Nissim Feat Maya - First Time* (באנגלית), נבדק ב-2022-06-20
3. ↑  Offer Nissim Feat. Maya, Discogs (באנגלית)
4. 1 2 3 4  Offer Nissim, Billboard (באנגלית אמריקאית)
5. 1 2 3 4  spanishcharts.com - Offer Nissim feat. Maya - First Time, spanishcharts.com
6. 1 2 3 4  *Offer Nissim First Time*, נבדק ב-2022-06-20
7. ↑  29.9.2005 – פזמונט, באתר pizmonet.co.il
8. 1 2 3  *Offer Nissim Feat Maya - First Time* (באנגלית), נבדק ב-2022-06-20
9. ↑  *Offer Nissim Feat. Maya - On My Own* (באנגלית), נבדק ב-2022-06-20
10. 1 2  *Offer Nissim Feat Maya - First Time* (באנגלית), נבדק ב-2022-06-20
11. 1 2  *Offer Nissim Feat. Maya - First Time* (באנגלית), נבדק ב-2022-06-20
12. 1 2  *Offer Nissim Feat. Maya - First Time* (באנגלית), נבדק ב-2022-06-20
13. 1 2  *Offer Nissim Feat. Maya - First Time 2006 (When I'm With You)* (באנגלית), נבדק ב-2022-06-20
14. 1 2  *Offer Nissim Feat. Maya - First Time* (באנגלית), נבדק ב-2022-06-20
15. ↑  Dance Club Songs – 2005/08/06
16. ↑  Dance Club Songs – 2005/08/13
17. ↑  Dance Club Songs – 2005/08/20
18. ↑  Dance Club Songs – 2005/08/27
19. ↑  Dance Club Songs – 2005/09/03
20. ↑  *First Time*, 2011-07-31, נבדק ב-2022-06-20
21. ↑  *My "First Time" Offer Nissim mix - 128BPM*, נבדק ב-2022-06-20
22. ↑  YouTube, www.youtube.com
23. ↑  *Akiia - First Time 2022*, נבדק ב-2022-06-20

| מאיה סימנטוב |
| --- |
| דיסקוגרפיה |
| אלבומי אולפן | *First Love* • *Second Time* • *Over You* |
| סינגלים | "First Time" • "Be My Boyfriend" • "Everybody Needs a Man" |
| ערכים קשורים | "אקס פקטור ישראל" (2021) • ישראל באירוויזיון 2022 • עופר ניסים • IMP |